Другі замак знаходзіўся ля Гарадзянца, што месціўся за 15 вёрст ад Лепеля. Цяпер гэта вёска ператварылася ў дачны пасёлак жыхароў Заслонава. Паўтара стагоддзя таму назад зямля тая належала панам Неміровічам. Населены пункт насіў статус панскага двара (сведчыць карта). Пэўна там знаходзіліся сляды абарончага замку над патокам ракі Таўпянкі. У тым месцы літоўскі князь Мінгайла выйграў бітву з Полацкім княствам і далучыў яго да Вялікага Княства Літоўскага.